stanford-oval/wikipedia huggingface dataset:
Salat
Rituaali > Viisi päivittäistä rukousta

Muslimin tulee rukoilla viidesti päivässä tarkkaan määriteltyinä ajankohtina. Rukoileminen on mahdollista joko yksityisesti tai moskeijassa. Periaatteessa muslimin on pidettävä kaikki nämä rukoushetket ellei hänellä ole pakottavaa syytä olla rukoilematta. Hetken voi myös siirtää myöhemmäksi mikäli on esteellinen. Rukoilijan tulee olla rituaalisesti puhdas, mikä edellyttää tayammum-, wudu- tai ghusl -peseytymistä. Vaatteet eivät saa olla likaiset tai varastetut eikä miesten vaatteissa saa olla kultaa tai silkkiä.
Aamunkoiton rukous (arab. فجر‎, fajr) aamunkajon ja aamunkoiton välisenä aikana. Se on pituudeltaan 2 sarjaa eli rakaa (arab. ركعة )‎
Keskipäivän rukous (arab. ظهر‎, ẓuhr) Auringon saavutettua lakipisteensä (4 rakaa)
Iltapäivän rukous (arab. عصر‎, ʿaṣr) aikana, jolloin esineen varjo on yhtä pitkä kuin esine itse lisättynä sen varjon pituuteen keskipäivän hetkellä (4 rakaa)
Auringonlaskun rukous (arab. مغرب‎, maġrib) auringonlaskun ja iltaruskon välisenä aikana (3 rakaa)
Iltarukous (arab. عشاء‎, ʿišāʾ) illan pimennyttyä (4 rakaa).
Šiialaisuudessa voidaan päivittäisten rukousten määrä laskea kolmeen yhdistämällä toisiinsa keskipäivän ja iltapäivän rukous sekä auringonlaskun rukous ja iltarukous.
Rituaali > Rukouskutsu

Moskeijoiden minareeteista kuuluu ennen jokaista rukoushetkeä rukouskutsu, (arab. أَذَان‎, ʾaḏān) adhaan. Kutsu sisältää myös uskontunnustuksen eli šahadan. Rukouskutsun sanat ovat seuraavat:
Jumala on Suurin. Todistan ettei ole muuta jumalaa kuin Jumala. Todistan että Muhammad on Jumalan lähettiläs. Kiiruhda rukoukseen. Tulkaa pelastukseen. Jumala on Suurin. Ei ole muuta jumalaa kuin Jumala.
Aiemmin rukouskutsun huusi muezzin, mutta nykyään käytetään useimmiten nauhoitettua rukouskutsua. Ei-islamilaisissa länsimaissa julkista rukouskutsua ei yleensä huudeta. Sen sijaan joskus kompromissina on sallittu perjantain tärkeimmän rukoushetken julkinen huutaminen.
Rituaali > Peseytyminen

Ennen rukousta muslimin on suoritettava rituaalinen peseytyminen. Mikäli vettä ei ole saatavilla, niin puhdas pöly tai hiekka riittää. Sunnien ja šiiojen rituaalit poikkeavat jonkin verran toisistaan. Rituaaliseen pesuun kuuluu käsien pesu, suun ja nenän huuhtelu, kasvojen pesu, käsivarsien pesu, pään pyyhkiminen, korvien pyyhkiminen ja jalkojen pesu.
Rituaali > Rukouksen kulku

Muslimi voi rukoilla  yksin, perheen kanssa tai moskeijassa. Moskeijassa miehet ja naiset rukoilevat rivistöinä eri osastoissa. Rukousta johtaa muiden edessä imaami, joka periaatteessa voi olla kuka tahansa muslimi. Käytännössä hän on vakiohenkilö, joka suorittaa myös moskeijan muita toimituksia. Häntä ei tule sekoittaa šiialaiseen imaamiin.
Rukous alkaa Jumalan suuruuden ylistyksellä. Rukoillessaan muslimit kääntyvät kohti Mekassa sijaitsevaa Kaaban temppeliä. Tämä suunta eli qibla on merkitty pienellä rukoussyvennyksellä eli mihrabilla Mekan moskeijan puoleisessa seinässä. Eri rukouksissa sanat vaihtelevat, mutta jokaisessa pääosan saa Koraanin ensimmäinen, eli Avauksen suura, joka lausutaan päivittäin yhteensä 17 kertaa (2 + 4 + 4 + 3 + 4 = 17 rakaa).
»Kunnia Jumalalle, maailman Herralle, Armeliaalle Armahtajalle, Tuomiopäivän Ruhtinaalle. Sinua me palvomme, Sinua me huudamme avuksi. Johdata meidät oikealle tielle, niiden tielle, joille Sinä olet suosiollinen, et niiden joiden päälle Sinun vihasi lankeaa ja jotka vaeltavat eksyksissä.» 
(Koraani, 1995 )
At-Tabari antoi 900-luvun alussa selityksen Avauksen suuralle. Hänen mukaansa niillä, joiden päälle Jumalan viha lankeaa, tarkoitetaan juutalaisia, ja niillä, jotka vaeltavat eksyksissä, tarkoitetaan kristittyjä.
Rukouksen aikana luetaan usein myös Koraanin 112, eli Vilpittömän uskon suura. Se korostaa, että Jumalalla ei ole lasta, mikä edustaa itäisen kristinuskon piirissä vallinnutta polemiikkia Bysantin Nikean uskontunnustusta vastaan. Myöhemmin siitä tuli islamille tärkeä  erottava tekijä Bysanttia vastaan.
»Sano: Hän, Jumala on yksi, Jumala, Ikuinen. Ei Hän ole siittänyt eikä syntynyt, eikä Hänellä ole ketään vertaistaan.» 
(Koraani 112:1–4, suomennos Hämeen-Anttila, 1995)
Rukoushetki päättyy muiden rukoilijoiden tervehtimiseen oikealla ja vasemmalla.
Rituaali > Rukouksen kesto

Yksi rukoushetki vaatii 5–10 minuuttia tai 10–15 minuuttia  paitsi keskipäivän rukous, jonka kesto on melkein 20 minuuttia. Rukousta edeltävä peseytyminen vaatii myös aikansa.
Muut lähteet

Hämeen-Anttila, Jaakko: Koraani.  Basam Books, 1995,2005.  ISBN 952-5534-22-7
Hämeen-Anttila, Jaakko: Islamin käsikirja.  Kustannusosakeyhtiö Otava, 2004.  ISBN 951-1-18669-8
Aiheesta muualla

Wikimedia Commonsissa on kuvia tai muita tiedostoja aiheesta .
Kuinka suorittaa salah (Arkistoitu – Internet Archive) (englanniksi)
Rukousajat omalla paikkakunnalla
Rukousasennot
Muslimin rukousrituaalin vaiheet (salat)
Muslimit voivat rukoilla myös ulkotiloissa
Spider-Man: Homecoming
Näyttelijät

| 0 | 1 | 2 |
| --- | --- | --- |
|  Tom Holland  | … |  Peter Parker / Hämähäkkimies   |
|  Michael Keaton  | … |  Adrian Toomes / Korppikotka   |
|  Jon Favreau  | … |  Harold ”Happy” Hogan   |
|  Zendaya  | … |  Michelle   |
|  Donald Glover  | … |  Aaron Davis   |
|  Tyne Daly  | … |  Anne Marie Hoag   |
|  Marisa Tomei  | … |  May Parker   |
|  Robert Downey Jr.  | … |  Tony Stark / Rautamies   |
|  Gwyneth Paltrow  | … |  Pepper Potts   |
|  Jacob Batalon  | … |  Ned Leeds   |
|  Laura Harrier  | … |  Liz Toomes   |
|  Tony Revolori  | … |  Eugene ”Flash” Thompson   |
|  Bokeem Woodbine  | … |  Herman Schultz / Shokeeraaja #2   |
|  Abraham Attah  | … |  Abraham ”Abe” Brown   |
|  Hannibal Buress  | … |  Andre Wilson   |
|  Kenneth Choi  | … |  rehtori Morita   |
|  Selenis Leyva  | … |  Monica Warren   |
|  Angourie Rice  | … |  Betty Brant   |
|  Martin Starr  | … |  Roger Harrington   |
|  Garcelle Beauvais  | … |  Doris Toomes   |
|  Michael Chernus  | … |  Phineas Mason / Tinuri   |
|  Michael Mando  | … |  Mac Gargan   |
|  Logan Marshall-Green  | … |  Jackson Brice / Shokeeraaja #1   |
|  Jennifer Connelly  | … |  Karen (ääni)   |
|  Gary Weeks  | … |  agentti Foster   |
|  Christopher Berry  | … |  Randy Vale   |
|  Jorge Lendeborg Jr.  | … |  Jason Ionello   |
|  Tunde Adebimpe  | … |  herra Cobbwell   |
|  Tiffany Espensen  | … |  Cindy Moon   |
|  Isabella Amara  | … |  Sally Avril   |
|  Michael Barbieri  | … |  Charles Murphy   |
|  J. J. Totah  | … |  Seymour O’Reilly   |
|  Hemky Madera  | … |  herra Delmar   |
|  Kirk Thatcher  | … |  punkkari   |
|  Kerry Condon  | … |  Perjantai (ääni)   |
|  John Penick  | … |  Barry Hapgood   |
|  Ethan Dizon  | … |  Brian ”Tiny” McKeever   |
|  Martha Kelly  | … |  matkaopas   |
|  Zach Cherry  | … |  katukauppias (cameo)   |
|  Stan Lee  | … |  Gary (cameo)   |
|  Chris Evans  | … |  Steve Rogers / Kapteeni Amerikka (cameo)   |
Tuotanto > Kuvaukset

Kuvaukset alkoivat 20. kesäkuuta 2016, Pinewood Atlanta Studiosilla Fayetten piirikunnassa, Georgiassa. Salvatore Totino toimi kuvaajana. Kuvaukset sijoittuvat myös Henry W. Grady High Schooliin Atlantassa, Atlantan keskustaan,, Atlantan Marriott Marquis -hotelliin. sekä Atlantan West End -naapurustossa. Holland kommentoi Atlantan kuvauksia sanomalla, että oli ”halvempaa rakentaa New Yorkiin sijoittuvat lavasteet kuin kuvata” New Yorkissa, paikassa, joka oli vahvasti yhdistettävissä hahmoon, vaikka tuotanto ”päätyisi [New Yorkiin] viikon tai kahden sisällä”. Tuotannon alussa elokuvan näyttelijäkaartiin liittyivät myös Isabella Amara, Jorge Lendeborg Jr., J. J. Totah, Hannibal Buress, Selenis Leyva, Abraham Attah,, Michael Mando, Tyne Daly, Garcelle Beauvais, Tiffany Espensen ja Angourie Rice. Lisäksi Bokeem Woodbine liittyi näyttelemään yhtä elokuvan roistoista.
Vuoden 2016 San Diego Comic-Con Internationalissa Marvel vahvisti Keatonin, Zendayan, Gloverin, Harrierin, Revolorin, Dalyn ja Woodbinen kuuluvan näyttelijäkaartiin. Zendayan, Harrierin ja Revolorin hahmojen paljastettiin olevan Michelle, Liz Allan ja Flash Thompson, ja että Jacob Batalon on valittu näyttelemään Nediä, jonka uskottiin perustuvan Ned Leedsiin. Lisäksi paljastettiin, että Korppikotka on elokuvan päävihollinen ja että Watts, Christopher Ford, Chris McKenna ja Erik Sommers osallistuivat Goldsteinin ja Dalyn ohella elokuvan käsikirjoittamiseen. Pian tämän jälkeen Martha Kelly valittiin toistaiseksi tuntemattomaan rooliin. Elokuussa Michael Chernus valittiin näyttelemään Phineas Masonia / Tinuria ja Jona Xiao valittiin tuntemattomaan rooliin, jota ei lopulta nähty valmiissa elokuvassa. Buress paljasti hahmonsa olevan liikunnanopettaja. Syyskuussa 2016 paljastettiin, että Jon Favreau palaisi Iron Man -elokuvista tuttuun rooliinsa Happy Hoganina. Lisäksi Stan Lee vahvisti tekevänsä elokuvassa cameo-esiintymisen. Kuukauden lopulla kuvaukset siirtyivät Atlantasta New Yorkiin, kuvauspaikkoina Astorian naapurusto Queensissä, St. George ja Manhattan sekä Brooklynissä sijaitseva Franklin K. Lane High School. Lisäksi UFC-ottelija Tyron Woodley paljasti, että hänelle oli tarjottu roolia yhtenä elokuvan roistoista, mutta hän oli jättäytynyt pois Fox Sportsiin sitoutumisen vuoksi. Kuvaukset päättyivät New Yorkissa 2. lokakuuta 2016. Lisäkuvaukset toteutettiin saman kuukauden aikana Berliinissä, Brandenburgin portin luona.
Tuotanto > Jälkituotanto

Marraskuussa 2016 Feige vahvisti Michael Keatonin roolihahmon olevan Korppikotka, ja joulukuussa paljastettiin, että kyseessä on Adrian Toomesin versio hahmosta. Joulukuussa vahvistettiin myös, että Woodbinen näyttelemä hahmo on Herman Schultz / Tärisyttäjä (elokuvassa Shokeeraaja). Maaliskuussa 2017 Harrier paljasti, että elokuvaan tehtiin parhaillaan täydennyskuvauksia. Lisäksi paljastettiin, että Evans tekee cameoesiintymisen Steve Rogersina / Kapteeni Amerikkana kuntoilun opetusvideossa. Watts paljasti myös, että Damage Control esiintyy elokuvassa Starkin omistamana yhtiönä, jonka menestys ajaa Toomesin rikoksen polulle. Watts tunsi yhtiön ”sopivan kokonaisfilosofiaan siitä millaisen tarinan haluamme kertoa” ja loi paljon käytännöllisiä kysymyksiä, joita Watts halusi käyttää ”tarinan ajamiseksi”. Watts vahvisti myös, että elokuvassa tulee olemaan lopputekstien jälkeen näytettävä kohtaus. Seuraavan kuukauden aikana Starr paljasti hahmonsa olevan akateemisen kymmenottelujoukkueen valmentaja Peterin koulussa ja Marshall-Greenin hahmon paljastettiin olevan toinen Shokeeraaja.
Musiikki

Mainostaessaan Doctor Strangea marraskuussa 2016 Feige paljasti vahingossa, että elokuvan säveltäjä Michael Giacchino säveltäisi musiikin myös Spider-Man: Homecomingiin. Pian sen jälkeen Giacchino itse vahvisti asian. Soundtrackin nauhoitukset alkoivat 11. huhtikuuta 2017. Sävellyksiin sisältyi myös Hämähäkkimiehen tunnusmusiikki 1960-luvun animaatiosarjasta. Sony Masterworks julkaisi elokuvan soundtrackin 7. heinäkuuta 2017.
Julkaisu

Spider-Man: Homecomingin sai ensiesityksensä Hollywoodin TLC Chinese Theatressa 28. kesäkuuta 2017. Britanniassa ja Suomessa se sai ensi-iltansa 5. heinäkuuta 2017 ja Yhdysvalloissa 7. heinäkuuta 2017. Se julkaistaan myös 3D:nä, Imaxina, ja Imax 3D:nä. Elokuvan alkuperäinen suunniteltu ensi-ilta oli 28. heinäkuuta 2017.
Julkaisu > Markkinointi

Watts, Holland, Batalon, Harrier, Revolori ja Zendaya olivat paikalla vuoden 2016 San Diego Comic-Conissa näyttämässä lyhyen pätkän elokuvasta. Ensimmäinen traileri esitettiin Jimmy Kimmel Live! -ohjelmassa 8. joulukuuta 2016. Trailerista julkaistiin kaksi versiota, joista toinen oli kansainvälinen versio ja sisälsi osittain eri kohtauksia ja dialogia. Feige ajatteli, että siinä oli riittävästi eroa kahden välillä ja että ”olisi hauskaa näyttää ihmisille molemmat.” Toinen traileri näytettiin CinemaConissa 2017 ja julkaistiin internetissä 28. maaliskuuta 2017.
Jatko-osat > Spider-Man: Far From Home

Spider-Man: Far From Home sai ensi-iltansa Yhdysvalloissa 2. heinäkuuta 2019 ja Suomessa 3. heinäkuuta 2019. Watts palaa ohjaajaksi, sekä McKenna ja Sommers käsikirjoittajiksi. Holland, Keaton, Zendaya, Tomei ja Batalon palaavat edellisestä elokuvasta tuttuihin rooleihinsa, Jake Gyllenhaalin liittyessä näyttelijäkaartiin Mysterion roolissa. Lisäksi Samuel L. Jackson ja Cobie Smulders palaavat edellisistä MCU-elokuvista tuttuihin rooleihinsa Nick Furyna ja Maria Hillinä.
Jatko-osat > Spider-Man: No Way Home

Spider-Man: No Way Home sai ensi-iltansa Suomessa 15. joulukuuta 2021 ja Yhdysvalloissa 17. joulukuuta 2021. Syyskuussa 2019 Marvel Studios ja Sony Pictures ilmoittivat aikovansa tuottaa kolmannen elokuvan, päädyttyään aiemmin umpikujaan edellisen sopimuksensa kanssa. Watts palasi ohjaajaksi, McKennan ja Sommersin palatessa käsikirjoittajiksi. Holland, Zendaya, Favreau, Tomei, Batalon, ja Revolori palaavat rooleihinsa, Benedict Cumberbatchin ja Benedict Wongin palatessa edellisistä MCU-elokuvista tuttuihin rooleihinsa Tohtori Outona ja Wongina. Tobey Maguire ja Andrew Garfield, Hämähäkkimiehen edelliset näyttelijät Sam Raimin Hämähäkkimies-elokuvatrilogiasta ja Marc Webbin The Amazing Spider-Man -elokuvista, palasivat rooleihinsa, kuten myös Willem Dafoe, Alfred Molina ja Thomas Haden Church, jotka näyttelivät Norman Osbornia / Vihreää Menninkäistä, Otto Octaviusta / Tohtori Mustekalaa ja Flint Markoa / Hiekkamiestä Raimin elokuvissa, sekä Rhys Ifans ja Jamie Foxx, jotka näyttelivät Curt Connorsia / Liskoa ja Max Dillonia / Elektroa The Amazing Spider-Man -elokuvissa.
Jatko-osat > Toinen trilogia

Marraskuussa 2021 Pascal paljasti Sonyn ja Marvel Studiosin suunnittelevan vielä kolmea uutta Hämähäkkimies-elokuvaa, joissa Holland jatkaa pääosan esittäjänä.
Huomioita

↑  Kuvailtu elokuvassa The Avengers (2012).
↑  Kuvailtu elokuvassa Captain America: Civil War (2016).
Aiheesta muualla

Spider-Man: Homecoming Internet Movie Databasessa (englanniksi)
Watts mainostamassa Spider-Man: Homecomingia vuoden 2016 San Diego Comic-Con International -tapahtumassa.
Late Show with David Letterman

| Late Show with David Letterman |
| --- | --- |


Tyyli:  keskusteluohjelma
Kestoaika:  62 min.
Luoja(t):  Worldwide Pants Incorporated
Pääosissa:  David Letterman Paul Shaffer
Alkuperämaa:   Yhdysvallat
Alkuperäiskieli:  englanti
Verkko:   CBS  MTV Max
Esitetty:  30. elokuuta 1993 – 20. toukokuuta 2015
Jaksoja:  4263
Seuraaja:  Late Show with Stephen Colbert
Aiheesta muualla
IMDb 
Late Show with David Letterman on yhdysvaltalainen myöhäisillan humoristinen keskusteluohjelma jota isännöi David Letterman. Ohjelman musiikista ja bändistä vastasi Paul Shaffer. Late Show'ta kuvattiin Ed Sullivan Theatressa Broadwayllä New Yorkissa.
Historia

Ennen Late Show'ta David Letterman oli isännöinyt omaa menestyksekästä Late Night with David Letterman -ohjelmaansa NBC-kanavalla vuosina 1982–1993.
The Tonight Show'n pitkäaikaisen isännän Johnny Carsonin ilmoittaessa eläkkeelle jäämisestään vuonna 1993 alkoi NBC etsiä Carsonille uutta jatkajaa. David Lettermania pidettiin varmana valintana, mutta yllättäen NBC ilmoitti palkkaavansa tehtävään koomikko Jay Lenon. Letterman suuttui tästä valinnasta ja ilmoitti lähtevänsä tekemään omaa ohjelmaansa kilpailevalle CBS-kanavalle. Ohjelman nimi vaihtui CBS:lle mentäessä Late Show with David Lettermaniksi.
Lettermanin kuuluttajana aina The David Letterman Show'sta lähtien toiminut Bill Wendell lähti sarjasta vuonna 1995. Wendellin paikan otti Alan Karter.
Letterman kertoi 3. huhtikuuta 2014 ohjelman nauhoituksessa jäävänsä eläkkeelle vuoden 2015 aikana. CBS nimesi 10. huhtikuuta 2014 Stephen Colbertin Lettermanin seuraajaksi viiden vuoden sopimuksella.
Late Show'n viimeinen jakso esitettiin 20. toukokuuta 2015. Viimeisessä jaksossa Top 10 List -osion lukijoina toimivat muun muassa Jerry Seinfeld, Steve Martin ja Bill Murray. Jaksossa esiintyi myös presidentti Barack Obama. Viimeisenä musiikkivieraana ohjelmassa oli Foo Fighters.
Late Show Suomessa

Maksukanava MTV Max on esittänyt Late Show'ta 2. maaliskuuta 2008 lähtien.
Aiheesta muualla

Wikimedia Commonsissa on kuvia tai muita tiedostoja aiheesta .
Late Show with David Letterman (englanniksi)
Late Show with David Letterman Internet Movie Databasessa (englanniksi)
The View (keskusteluohjelma)

| The View |
| --- | --- |

 Barack Obama ohjelman vieraana vuonna 2010.
Tyyli:  keskusteluohjelma
Luoja(t):  Barbara Walters
Alkuperämaa:   Yhdysvallat
Alkuperäiskieli:  englanti
Verkko:   ABC
Esitetty:  11. elokuuta 1997 –
Palkinnot
Voitetut:  Daytime Emmy -palkinto 1) Paras talk show -ohjelma (2003) 2) Paras talk show -juontaja (Whoopi Goldberg, Elisabeth Hasselbeck, Barbara Walters, Joy Behar ja Sherri Shepherd, 2009)
Aiheesta muualla
Virallinen sivusto
IMDb 
The View on yhdysvaltalainen aamupäivän talk show -ohjelma, jota on esitetty ABC:llä vuodesta 1997. Ohjelmassa neljä tai viisi naista ruotivat ajankohtaisia aiheita, kuten poliittisia kysymyksiä tai viihdeuutisia. Ohjelman on luonut Barbara Walters, joka itse toimi ohjelmassa panelistina sen perustamisesta vuoteen 2014 asti.
Ohjelma koostuu kahdesta osasta: ensimmäisessä osassa panelistit vaihtavat näkemyksiään ajankohtaisista aiheista, ja jälkipuoliskolla keskusteluun liittyy yleensä kutsuvieras, jota panelistit haastattelevat. Ohjelman alkaessa vuonna 1997 sen panelisteina toimivat Barbara Waltersin lisäksi Meredith Vieira, Joy Behar, Star Jones ja Debbie Matenopoulos.
Ohjelmaa kuvataan New Yorkissa, ja se lähetetään suorana lähetyksenä arkipäivisin ennen puoltapäivää. The View on Yhdysvaltojen neljänneksi pitkäaikaisin päiväsajan talk show. Ohjelma on saanut kaksi Daytime Emmy -palkintoa: vuonna 2003 se sai parhaan talk show'n palkinnon ja vuonna 2009 viisi tuolloista panelistia palkittiin parhaina talk show -juontajina.
Panelistit > Nykyiset panelistit

Whoopi Goldberg (2007–)
Joy Behar (1997–2013, 2015–)
Sunny Hostin (2016–)
Sara Haines (2016–2018, 2020–)
Alyssa Farah Griffin (2022–)
Ana Navarro (2022–)
Panelistit > Entiset panelistit

Barbara Walters (1997–2014)
Meredith Vieira (1997–2006)
Debbie Matenopoulos (1997–1999)
Lisa Ling (1999–2002)
Star Jones (1997–2006)
Elisabeth Hasselbeck (2003–2013)
Sherri Shepherd (2007–2014)
Jenny McCarthy (2013–2014)
Rosie O’Donnell (2006–2007, 2014–2015)
Rosie Perez (2014–2015)
Nicolle Wallace (2014–2015)
Michelle Collins (2015–2016)
Candace Cameron (2015–2016)
Raven-Symoné (2015–2016)
Jedediah Bila (2016–2017)
Paula Faris (2015–2018)
Abby Huntsman (2018–2020)
Meghan McCain (2017–2021)
Aiheesta muualla

Wikimedia Commonsissa on kuvia tai muita tiedostoja aiheesta .
The View Internet Movie Databasessa (englanniksi)
Viralliset kotisivut
Juhani Pohjanpalo

Juhani Pohjanpalo (sukunimi vuoteen 1906 Friis; 24. huhtikuuta 1866 Kalajoki – 1. kesäkuuta 1931 Pietarsaari) oli suomalainen tehtailija ja valimo- ja konepaja-alalla toimineen Veljekset Friis Oy:n perustaja.
Pohjanpalon isä oli Kalajoen lukkari Johan Friis. Hän työskenteli koulua käydessään loma-aikoina apulaisena Kalajoella sijainnessa Leander Helanderin messinkivalimossa jossa valmistettiin messingistä muun muassa kynttilänjalkoja, kynttiläkruunuja ja erilaisia koriste-esineitä. Pohjanpalo hankki valimossa viiden vuoden aikana hyvän metallialan ammattitaidon ja suoritti myös Oulussa kauppakoulun 1883. Vuonna 1884 Pohjanpalo perusti oman metalliverstaan jonka toimintaan tuli mukaan myös hänen veljensä Tuomas ja Matti Pohjanpalo sekä isä Johan Friis. Yritys rekisteröitiin 13. lokakuuta 1885 toiminimellä Weljekset Friis.
Verstas toimi aluksi 25 neliön pajarakennuksessa Kalajoella. Sen yhteyteen oli ehditty jo rakentaa rautavalimo kun tehdasrakennus paloi 1888. Yrityksen toiminta jatkui kuitenkin tästä vastoinkäymisestä huolimatta ja 1895 perustettiin uusi tehdas Kokkolan Ykspihlajaan. Juhani Pohjanpalo ryhtyi johtamaan Kokkolan tehdasta kun muut veljekset ja isä jäivät Kalajoen tehtaalle. Kalajoella toiminta jatkui vielä noin kymmenen vuotta mutta vähitellen kaikki valmistus siirtyi Kokkolan tehtaalle.
Friisin palaveluksessa oli vuonna 1900 noin 250 henkilöä. Tehtaassa valmistettiin erilaisia valutöitä kuten kirkonkelloja, uuninluukkuja ja valurautakamiinoita sekä muun muassa höyrykoneita, hammasrattaita, vesipumppuja, äkeitä ja sahakoneistojen raameja. Myöhemmin valmistusohjelmaan tulivat 1910-luvulla rautatievaunut ja 1930-luvulla sähkö- ja asetyleenihitsauslaitteet. Veljekset Friis harjoitti 1900-luvun alussa myös tukku- ja tuontikauppaa ja toi maahan muun muassa polkupyöriä.
Vuonna 1901 perustettiin myös Suomen Köysitehdas Ykspihlajan radan varteen. Tätä pitkiä köysiä valmistanutta tehdasta johti Matti Pohjanpalo ja se oli toiminnassa aina vuoteen 1910 saakka jolloin 100 metriä pitkä tehdasrakennus tuhoutui salaman sytyttämässä tulipalossa. Köysitehdasta ei tulipaloan jälkeen enää rakennettu uudelleen. Friisin veljeksillä oli myös 1908 perustettu kookosmattokutomo, 1910 perustettu laivatelakka, rautakauppa, mylly, tiilitehdas ja Pohjanmaan myllynkivitehdas sekä Pohjanmaan Insinööritoimisto.
Juhani Pohjanpalo oli yhdessä veljiensä kanssa perustamassa Kokkolan suomalaista yhteiskoulua ja Keski-Pohjanmaan Osuuskauppaa. Pohjanpalon tytär Vieno meni 1922 naimisiin kirjailija V. A. Koskenniemen kanssa. Kirjailija Teuvo Pakkala taas oli jonkin aikaa Pohjanpalojen palveluksessa konttoristina ja toimi myös Suomen Köysitehtaan kauppaedustajana.
Juhani Pohjanpalo oli naimisissa vuodesta 1888 Hilma Amanda Pahikkalan kanssa. Heillä oli kymmenen lasta. Juhani Pohjanpalo kuoli keuhkosyöpään vuonna 1931.
Veljekset Friis Oy toimi Kokkolan Ykspihlajassa vuoteen 1959 saakka. Yhtiön toiminta jatkui vielä Kokkolan Vitsarissa aina vuoteen 1968 saakka. Enimmillään Friisin tehtaiden palveluksessa oli Kokkolassa 600–700 henkilöä.
Aiheesta muualla

Weljekset Friis Osakeyhtiö
Jonas Salk

| Jonas Salk |
| --- | --- |
 Jonas Salk vierailulla Centers for Disease Controlissa 1988.
Henkilötiedot
Koko nimi:  Jonas Edward Salk
Syntynyt: 28. lokakuuta 1914 New York City, Yhdysvallat
Kuollut: 23. kesäkuuta 1995 (80 vuotta) La Jolla, Kalifornia, Yhdysvallat
Kansalaisuus:  Yhdysvallat
Koulutus ja ura
Väitöstyön ohjaaja:  Thomas Francis Jr.
Tutkimusalue:  Virologia ja epidemiologia
 Nimikirjoitus
Jonas Edward Salk (28. lokakuuta 1914 New York City, Yhdysvallat – 23. kesäkuuta 1995 La Jolla, Kalifornia, Yhdysvallat) oli yhdysvaltalainen lääkäri ja tutkija, joka oli tunnettu ensimmäisen menestyksekkään poliorokotteen kehittäjänä (ns. Salkin rokote).
Salk työskenteli elämänsä aikana New Yorkissa, Michiganissa, Pittsburghissa ja Kaliforniassa. Uransa ehtoopuolella Salk keskittyi HIV-rokotteen kehittämiseen.
Salk ei tavoitellut rikkautta ja kuuluisuutta keksinnöillään, mikä näkyy hänen seuraavasta kuuluisasta lausumastaankin: "Kuka omistaa poliorokotteeni? Ihmiset! Voitko patentoida Auringon? ("Who owns my polio vaccine? The people! Could you patent the sun?").